
Par kopējām valsts pārvaldē auditējamām prioritātēm 2025. un 2026. gadam
· 1. Saskaņā ar Iekšējā audita likuma 8. panta 2. punktu un  Ministru kabineta 2025.gada 28.janvāra sēdes protokola Nr.4 37.§ “Plāna projekts "Valsts pārvaldes iekšējā audita sistēmas attīstības plāns 2025.–2028. gadam"” paredzēto ministriju un iestāžu iekšējā audita struktūrvienībām 2025. un 2026. gadā plānoto iekšējo auditu ietvaros, veicot iekšējās kontroles sistēmas darbības efektivitātes novērtējumu atbilstoši iekšējo auditu reglamentējošajos normatīvajos aktos noteiktajai kārtībai un metodikai, novērtēt procesā vai funkcijā, vai uzdevumā, vai publiskā pakalpojuma īstenošanā visu iesaistīto institūciju vai struktūrvienību resursus ar mērķi samazināt to īstenošanā birokrātijas un administratīvo slogu, vienlaikus apsverot arī citas  procesa un izdevumu efektivitātes  paaugstinošas iespējas, kas var samazināt izmaksas un uzlabot darbības efektivitāti.
· 2. Finanšu ministrijai sadarbībā ar Valsts kanceleju izstrādāt un līdz 2025. gada 15. jūnijam elektroniski nosūtīt ministriju un iestāžu iekšējā audita struktūrvienībām labās prakses vadlīnijas (metodoloģijas ceļvedi)  iekšējiem auditoriem  administratīvā, birokrātiskā sloga mazināšanā un izdevumu efektivitātes noteikšanā.
· 3. Ministriju un iestāžu iekšējā audita struktūrvienībām, veidojot starpresoru iekšējo auditoru komandas, lai novērtētu publiskā sektora izdevumu un procesu efektivitāti un lietderību, kā arī orientāciju uz sasniedzamo rezultātu, veikt:
· 3.1. 2025. gadā iekšējo auditu Valsts aizsardzības militāro objektu un iepirkumu centrā, izvērtējot iestādes noteikto funkciju izpildes efektivitāti un funkcionālo pietiekamību, vienlaicīgi novērtējot centra digitalizācijas pakāpi atbilstoši mūsdienu informācijas un komunikācijas tehnoloģiju iespējām un attīstības tendencēm;
· 3.2. 2026. gadā  iekšējo auditu Valsts aizsardzības loģistikas un iepirkumu centrā, izvērtējot Nodrošinājuma reformas norisi, tās efektivitāti, kā arī, novērtējot no Nacionālajiem bruņotajiem spēkiem pārņemtās iepirkumu, apgādes funkcijas un ar to saistītos resursu plānošanas un uzskaites procesus, un to efektivitāti;
· 3.3. 2025. gadā iekšējo auditu, izvērtējot Elektronisko iepirkumu sistēmas e - pasūtījumu apakšsistēmas darbību, tai skaitā, novērtējot iespējas pilnveidot procesus, sniedzot lielāku pievienoto vērtību valsts un pašvaldību iestādēm iepirkumu nodrošināšanā;
· 3.4. 2025. gadā iekšējo auditu par ceļu satiksmes drošības procesu īstenošanas efektivitāti, izvērtējot iesaistīto pušu veikto darbību virzību, resursu izlietojuma lietderību un to ietekmi uz mērķu sasniegšanu, tai skaitā, novērtējot procesa efektivitātes pilnveides iespējas un pārvaldības procesu optimizēšanu;
· 3.5. 2026. gadā iekšējo auditu, izvērtējot atbildīgo resoru mijiedarbību, mūsdienīgas profesionālās izglītības nodrošināšanā un īstenošanā, novērtējot izmaksu un procesa efektivitātes uzlabošanas nepieciešamību un potenciālu jomas organizatoriskās pārvaldības procesu optimizēšanai atbilstoši veicamajai funkcijai un uzdevumiem.
· 4. Šī rīkojuma 3. punktā minēto iekšējo auditu procesa nodrošināšanai Finanšu ministrijai sadarbībā ar nozaru ministrijām un iestādēm izveidot starpnozaru iekšējo auditoru komandu (turpmāk – audita komanda):
· 4.1. šā rīkojuma 3.1. un 3.2. apakšpunktā minēto iekšējo auditu procesa nodrošināšanai no Aizsardzības ministrijas, Tieslietu ministrijas, Finanšu ministrijas resoru un Korupcijas novēršanas un apkarošanas biroja iekšējā audita struktūrvienībām, par audita komandas vadītāju nosakot Aizsardzības ministrijas Audita un inspekcijas departamenta direktoru;
· 4.2. šā rīkojuma 3.3. apakšpunktā minētā iekšējā audita procesa nodrošināšanai no Viedās administrācijas un reģionālās attīstības ministrijas un Finanšu  ministrijas resora iekšējā audita struktūrvienībām, par audita komandas vadītāju nosakot Viedās administrācijas un reģionālās attīstības ministrijas Audita departamenta direktoru;
· 4.3. šā rīkojuma 3.4. apakšpunktā minētā iekšējo auditu procesa nodrošināšanai no Satiksmes ministrijas un Valsts policijas iekšējā audita struktūrvienībām, par audita komandas vadītāju nosakot Satiksmes ministrijas Iekšējā audita nodaļas vadītāju;
· 4.4. šā rīkojuma 3.5. apakšpunktā minētā iekšējā audita procesa nodrošināšanai no Izglītības un zinātnes ministrijas, Labklājības ministrijas, Kultūras ministrijas un Iekšlietu ministrijas resora iekšējā audita struktūrvienībām, par audita komandas vadītāju nosakot Izglītības un zinātnes ministrijas Iekšējā audita un risku vadības nodaļas vadītāju.
· 5. Audita komandas vadītājam viena mēneša laikā pēc šā rīkojuma pieņemšanas organizēt sanāksmi ar auditā iesaistīto resoru un iestāžu iekšējā audita struktūrvienībām, kurā prezentē audita apjomu, veicamo darbu sadali, komandā iesaistīto auditoru atbildību un pienākumu sadali, deleģēšanas formu, komandas komunikācijas veidu un kanālus, kā arī sniedz informāciju par auditam nepieciešamo laika resursu un termiņu, līdz kuram iesaistītajiem resoriem un iestādēm ir jādeleģē iekšējais auditors darbam audita komandā. Auditā iesaistītajiem resoriem un iestādēm noteiktajā termiņā  deleģēt iekšējo auditoru darbam audita komandā, par to informējot audita komandas vadītāju.
· 6. Audita komandai veikt iekšējo auditu atbilstoši iekšējo auditu reglamentējošajos normatīvajos aktos noteiktajai kārtībai un metodikai, audita gala ziņojumu prezentēt iestādes vadībai un, pēc nepieciešamības, nozares ministram. Audita komandas vadītājam, pēc nepieciešamības, ir tiesības pieprasīt no citu iesaistīto nozaru institūcijām audita veikšanai nepieciešamo informāciju. 
· 7. Pēc audita slēgšanas 5 (piecu) darba dienu laikā audita komandai nodrošināt ziņojuma par rezultātiem sagatavošanu un nosūtīšanu Finanšu ministrijai, tajā ietverot vismaz šādu informāciju: audita mērķis, apjoms, periods, ierobežojumi, būtiskākie konstatējumi, secinājumi un ieteikumi.
· 8. Finanšu ministrijai, ja nepieciešams, pieprasīt no audita komandas vadītāja šā rīkojuma 3. punktā minēto iekšējo auditu ziņojumus un ieteikumu ieviešanas grafikus, pilnīgai informācijas apkopošanai.
· 9. Ministriju un iestāžu iekšējā audita struktūrvienībām 2025. un 2026. gadā turpināt nodrošināt savstarpēju sadarbību un pēc iespējas veidot starpresoru iekšējās komandas, lai auditētu mijiedarbībā ar citiem resoriem plānoto, īstenoto un uzraudzīto politiku. Identificējot nozarē augstus riskus vai sistēmiskas problēmas stratēģiski nozīmīgu funkciju, projektu, programmu vai reformu īstenošanā, informēt par to Finanšu ministriju, un sadarbībā ar Finanšu ministriju sagatavot priekšlikumu Ministru kabinetam par kopīgu vairāku ministriju auditoru iesaisti iekšējo auditu veikšanā.
· 10. Finanšu ministrijai izstrādāt un elektroniski nosūtīt ministriju un iestāžu iekšējā audita struktūrvienībām:
· 10.1. līdz 2025. gada 1. septembrim papildinātu pārskata struktūras  formu, norādot kārtību un veidu, kādā sniedzama informācija par  2025. gada iekšējo auditu ietvaros veiktajiem novērtējumiem, kas vērsti uz administratīvā, birokrātiskā sloga mazināšanu un izdevumu efektivitātes noteikšanu;
· 10.2. līdz 2025. gada 1. decembrim pārskata struktūru, norādot kārtību, kādā sniedzama informācija par šā rīkojuma 1. punktā minēto uzdevumu izpildi  2026. gadā.
·  
· 11. Ministriju un iestāžu iekšējā audita struktūrvienībām līdz 2027. gada 30. janvārim iesniegt Finanšu ministrijā pārskatu, kas sagatavots atbilstoši šā rīkojuma 10.2. apakšpunktam.
· 12. Finanšu ministrijai informatīvajos ziņojumos par ministriju un iestāžu iekšējā audita struktūrvienību darbību 2025. gadā un 2026. gadā iekļaut informāciju par šā rīkojuma 1. un 3. punktā minēto uzdevumu izpildi.

